之前喺重慶住咗一排，由個邊返嚟一直都好掛住啲麻辣燙，但喺香港有得食嘅地方唔多。個日去開旺角見到川婆婆咪入去試吓。佢午市主打類似麻辣版車仔麵，三十幾四十蚊揀四個餸，算抵食。我要左食辣嘢必點嘅午餐肉、肥牛、冬瓜同豆卜，佢啲寬粉好滑，索晒湯勁正，但麻辣味始終同重慶個面有距離，可能少左陣地溝油同味精味啦，如果麻辣度有唔同level揀就最好。我見佢晚市好似有任食火鍋、麻辣雞煲嗰啲小菜，百零蚊一個人都好似好抵食，應該有機會都會過去試吓。